محمد حارث

محمد حارث (پیدائش:30 مارچ 2001ء) ایک پاکستانی کرکٹ کھلاڑی ہے۔ انھوں نے جون 2022ء میں پاکستان کرکٹ ٹیم کے لیے بین الاقوامی کریئر کا آغاز کیا۔ جبکہ انھیں انگلینڈ کے خلاف لاہور میں 30 ستمبر 2022ء کو محمد رضوان کی جگہ ٹیم میں شامل کرکے ٹی20 کیپ دی گئی اور انھوں نے بابر اعظم کے ساتھ اننگ کا آغاز کیا

 عملی زندگی 
اس نے اپنا اول درجہٹوئنٹی 20 کریئر کا آغاز 13 اکتوبر 2020ء کو خیبر پختونخواہ کے لیے 2020-21ء قومی ٹی 20 کپ میں کیا۔  اپنے ٹوئنٹی 20 کریئر سے پہلے، انھیں انڈر 19 کرکٹ عالمی کپ 2020ء کے لیے پاکستان کے دستے میں شامل کیا گیا تھا۔ 
ستمبر 2021ء میں، انھیں نیوزی لینڈ کے خلاف سیریز کے لیے پاکستان کے ایک روزہ بین الاقوامی دستے میں شامل کیا گیا۔  اگلے مہینے، انھیں سری لنکا کے دورے کے لیے پاکستان شاہینوں کی ٹیم میں شامل کیا گیا۔  انھوں نے اپنا فرسٹ کلاس کریئر کا آغاز 28 اکتوبر 2021ء کو سری لنکا کے خلاف پاکستان کے لیے کیا۔ 
جون 2021ء میں، انھیں پاکستان سپر لیگ 2021ء کے منی ڈرافٹ کے بعد کراچی کنگز کے دستے میں متبادل کھلاڑی کے طور پر نامزد کیا گیا، لیکن وہ ٹیم کے کسی بھی میچ میں نہیں کھیلے۔  دسمبر 2021ء میں، پشاور زلمی نے پاکستان سپر لیگ 2022ء کے لیے ایمرجنگ سپلیمنٹری کیٹیگری میں کھلاڑیوں کے ڈرافٹ کے بعد ان پر دستخط کیے تھے۔  13 فروری 2022ء کو، اس نے لاہور کے قذافی اسٹیڈیم میں کراچی کنگز کے خلاف اپنا پی ایس ایل کریئر کا آغاز کرتے ہوئے 27 گیندوں پر 49 رنز بنائے اور میچ کے بہترین کھلاڑی کا اعزاز جیتا۔  اسی مہینے کے آخر میں، انھیں آسٹریلیا کے خلاف ٹیسٹ سیریز کے لیے پاکستان کی ریزرو فہرست میں شامل کیا گیا۔ 
مارچ 2022ء میں، حارث کو آسٹریلیا کے خلاف سیریز کے لیے پاکستان کے ایک روزہ بین الاقوامی اور ٹوئنٹی20 بین الاقوامی دستوں میں شامل کیا گیا۔  مئی 2022ء میں، انھیں ویسٹ انڈیز کے خلاف سیریز کے لیے پاکستان کے ایک روزہ دستے میں شامل کیا گیا۔  اس نے اپنا ایک روزہ بین الاقوامی کریئر کا آغاز 8 جون 2022ء کو پاکستان کے لیے ویسٹ انڈیز کے خلاف کیا۔ 

 حوالہ جات 

 بیرونی روابط 

 Mohammad Haris at ESPNcricinfo

زمرہ:پشاور زلمی کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:خیبر پختونخوا کے کرکٹ کھلاڑی
زمرہ:پاکستان کے ایک روزہ کرکٹ کھلاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:2001ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشاور کے کرکٹ کھاڑی
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پشتون کرکٹ کھلاڑی
زمرہ:اکیسویں صدی کے پاکستانی مرد کھلاڑی